عراقین کرکوک شهرینین گونئیینده‌کی چؤللوک ساحه‌لرده گیزلن‌ن ترور هؤرگوتو داعش منسوبلارینا قارشی گئنیش میقیاس‌لی عملیات باشلادی.
کرکوک پلیس یئتکیلی‌سی خطاب عمر، وئردیگی آچیقلامادا،
"ترور هؤرگوتو داعش‌لی تروریستلرین حشد شعبی عنصورلارینا تشکیل ائتدیگی سالدیرینین آردین‌دان بؤلگه‌ده عملیات باشلادیلدی" دئدی.
عملیاتلا بؤلگه‌نی داعش قالیقلارین‌دان تمیزلمه‌یی آماجلادیقلارینی بیلدیر‌ن عمر، فدرال پلیس گوجو، عراق اوردوسو و حشد شعبی طرفین‌دن باشلادیلان عملیاتین شهرین گونئیینده گئنیش بیر ساحه‌نی احاطه ائدجگینی سؤیله‌دی.
عمر، داها اول بنزر عملیاتلار آپاریلماسینا باخمایاراق اطراف بؤلگه‌لرده هله ده بعضی داعش‌لی تروریستلرین گیزلندیگینی بیلدیردی.
کرکوکون گونئیینده‌کی صعدونیه کندی یاخینلیغین‌دا دونن سحر چیخان چاتیشمادا ۲۷ حشد شعبی عنصورونون اؤلدویونو بیلدیر‌ن عمر، چؤللوک ساحه‌ده گیزلنن داعش‌لی تروریستلرین لوکال سالدیریلارلا بؤلگه‌نین ثابیتلیگینی پوزماغی آماجلادیغینی سؤیله‌دی.
